|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Adomas Bžostovskis** |
| --- |
| Bžostovskiai |
| Stremia (herbas) |
| Stremia (herbas) |
|  |
| Gimė | 1722 m. |
| Mirė | 1790 m. (~68 metai) |
| Tėvas | Konstantinas Benediktas Bžostovskis |
| Motina | Terezė Vaina-Jaseneckytė |
| Sutuoktinis (-ė) | Ganevera Oginskaitė |
| Vaikai | Aleksandras Adomas,Mykolas Adomas Bžostovskis,Ksaveras Bžostovskis |
|  |
| Žymūs apdovanojimai |
|  |

**Adomas Bžostovskis** (lenk. *Adam Brzostowski*; (1722–1790) – LDK valstybinis ir karinis veikėjas, pėstininkų generolas-leitenantas (nuo 1748), Polocko kaštelionas (1758–1776), Valkavisko seniūnas nuo 1766 metų, Baro konfederacijos šalininkas, seimo deputatas.

Biografija
----------

Adomo Bžostovskio žmona Genavefa Oginskaitė
Lietuvos bajorų Bžostovskių giminės atstovas, herbo „Strzemię" savininkas. Lietuvos didžiojo raštininko ir Mstislavlio kašteliono Konstantino Benedikto Bžostovskio (m. 1722) ir Terezės Vaina-Jaseneckos jaunesnysis sūnus. Vyresnysis brolis Lietuvos didysis iždininkas Mykolas Bžostovskis.

Molodkovsko, Sokoluvo Kazunės seniūnas. Radvilų šalininkas.

Baigė Vilniaus pijorų kolegiumą. 1738 metais Adomas Bžostovskis buvo išrinktas pasiuntiniu (deputatu) nuo Kauno pavieto į seimą, 1744 metais – pasiuntinys nuo Slanimo pavieto. 1748 metais gavo generolo-majoro kavalerijoje titulą, vėliau tapo pėstininkų generolu-leitenantu. 1758 metais Adomas Bžostovskis buvo paskirtas Plocko kaštelionu ir Lietuvos tribunolo maršalka.

1764 metų gegužės 7 d. Adomas Bžostovskis kartu su 21 senatoriais pasirašė Karūnos didžiojo etmono Jono Klemensko Branickio manifestą prieš rusų valdininkavimą ir partijos „Familija" šalininkus. 1766 metais – LDK iždo komisijos narys. 1767 metais prisijungė prie Radomo konfederacijos ir dalyvavo Repnino seime, kuris ratifikavo taikos sutartį su Rusija.

1769 metais Adomas Bžostovskis prisijungė prie Baro konfederacijos. Organizavo ginkluotą partizaninį judėjimą Mažojoje ir Dižiojoje Lenkijoje. Po konfederatų pralaimėjimo emigravo į Saksoniją. 1773 metais jis grįžo į tėvynę ir atsitraukė nuo politinės veiklos. 1776 metais Adomas Bžostovskis atsisakė nuo Plocko kašteliono pareigybės.

Baltojo erelio ordino kavalierius (1758).

Šeima ir vaikai
---------------

Buvo vedęs kunigaikštytę Ganeverą Oginskaitę, Trakų vaivados, kunigaikščio Juozapo Jono Tado Oginskio ir Anos Višnioveckaitės dukterį, nuo santuokos su kuria turėjo tris sūnus:

* Aleksandras Adomas (m. 1820), Valkavisko (1779–1783) ir Sokoluvo (nuo 1783) seniūnas, paskutinis Mazovijos kaštelionas (nuo 1791)
* Mykolas Adomas Bžostovskis (m. 1800), Punsko, Oransko ir Kaniavsko seniūnas.
* Ksaveras Bžostovskis

Literatūra
----------

* Polski Słownik Biograficzny – Kraków: Polska Akademia Umiejętności – Skład Główny w Księgarniach Gebethnera i Wolffa, 1937. – Т. 3. – С. 46-47. Reprint: Zakład Narodowy im. Ossolińskich, Kraków 1989, ISBN 8304032910

Nuorodos
--------

| Politinis postas |
| --- |
| Prieš tai:**Konstantinas Liudvikas Pliateris** |  **Polocko kaštelionas**1758–1776 | Po to:**Tadas Žaba** |

|  |  |  |  |  |
| --- | --- | --- | --- | --- |
| 

| Ž • A • RPolocko kaštelionai |
| --- |
|  |
| 
Jurijus Zenovičius **·** Jonas Valminskis **·** Vaclovas Šemeta **·** Juozas Korsakas **·** Mikalojus Boguslavas Zenovičius **·** Jonas Grigalius Korsakas **·** Kristupas Druckis-Sokolinskis **·** Jonas Anzelmas Vilčekas **·** Kristupas Rudamina-Dusiackis **·** Jonas Sosnovskis **·** Jonas Korsakas **·** Mykolas Kazimieras Pacas **·** Kristupas Konstantinas Pacas **·** Mikalojus Šemeta **·** Valerijonas Antanas Żaba **·** Konstantinas Liudvikas Pliateris **·** Adomas Bžostovskis **·** Tadas Žaba **·** Juozapas Sialickis **·** Robertas Bžostovskis |  |

 |